stanford-oval/wikipedia huggingface dataset:
יוזף פרדיננד, ארכידוכס אוסטריה
ביוגרפיה > מלחמת העולם הראשונה

עם פרוץ המלחמה מונה יוזף למפקד הקורפוס ה-14 שהיה חלק מהארמייה השלישית, ולחם עמו בחזית המזרחית בקרב גליציה.
ב-1 באוקטובר 1914 מונה יוזף למפקד הארמייה הרביעית, במקום מוריץ פון אופנברג שהודח מהפיקוד בעקבות כישלונו בקרב רווה, ובמקומו מונה למפקד הקורפוס יוזף רוט. יוזף השתתף עם הארמייה שבפיקודו במתקפת גורליצה-טרנוב שבה הצליח להבקיע את קווי הרוסים, ולאחר מכן כבשה הארמייה שבפיקודו את לובלין, והשתתפה בכיבוש פולין הרוסית.
ביוני 1916 הותקפה הארמייה שבפיקודו במתקפת ברוסילוב ונאלצה לסגת לאחור תוך שהיא משאירה מאחוריה הרבה שבויים. בעקבות כישלונו דרשו הגרמנים להדיחו, ואכן יוזף הוחלף בגנרל קרל טרשצ'יאנסקי פון נאדוש.
לאחר עלייתו של קרל הראשון, קיסר אוסטריה לשלטון, הוצע ליוזף תפקיד המפקח הכללי של חיל האוויר האוסטרו-הונגרי, וכך מונה יוזף לתפקיד ב-8 ביולי 1917 למרות התנגדות מפקדי הצבא. אולם יוזף היה בור לגמרי בכל העניינים הטכניים הקשורים לחיל, וכך מתאר תאודור פון קרמן את חילופי הדברים שהתנהלו בין יוזף לפרדיננד פורשה שהראה לו מנוע למטוסים בעל 6 צילינדרים:
הארכידוכס שאל האם זה מנוע ארבעה צילינדרים? כן הוד מעלתו, ענה פורשה. אם כן מדוע יש למנוע ששה צילינדרים? שאל הארכידוכס. ועל כך ענה לו פורשה בקריצה, שני הצילינדרים הנוספים הם עתודה
.
ב-3 בנובמבר 1918 לאחר שביתת הנשק פרש יוזף מהצבא והתגורר בווינה כאזרח פשוט.
ביוגרפיה > אחרית ימיו ומותו

לאחר נישואיו הראשונים ב-1921, התפטר יוזף מתפקידו כראש הבית של טוסקנה. ב-1938 עם כניסת הנאצים לאוסטריה, נעצר יוזף עם עוד 70,000 תושבי וינה, נחקר על ידי הגסטפו ונשלח למחנה דכאו, שם שהה 3 חודשים. לאחר מכן שוחרר לביתו, תוך שמוטל עליו פיקוח צמוד על ידי הגסטפו.
השהות במחנה הריכוז הרעה את בריאותו של יוזף, ועקב כך הוא מת בווינה ב-28 באוגוסט 1942.
משפחתו

ב-2 במאי 1921 התחתן עם רוזה קלטנברונר שלא הייתה ממוצא אצולה. הנישואין החזיקו מעמד עד לגירושיהם ב-1928.
ב-27 בינואר 1929 התחתן יוזף שוב, עם גרטרוד טומנק פון ביירפרלס מונדזי. ממנה נולדו להם 2 ילדים:
קלאודיה מריה תרזה, נסיכת פירנצה (נולדה ב-1930).
מקסימיליאן פרנץ יוזף קרל אוטו היינריך, נסיך פירנצה (נולד ב-1932), התחתן עם דוריס ויליאמס.
ראו גם

האימפריה האוסטרו-הונגרית במלחמת העולם הראשונה
יחסי אלבניה–שווייץ

| יחסי אלבניה–שווייץ |
| --- | --- |
אלבניה: שווייץ


אלבניה: שווייץ
שטח (בקילומטר רבוע)
28,748: 41,277
אוכלוסייה
2,786,645: 8,933,409
תמ"ג (במיליוני דולרים)
22,978: 884,940
תמ"ג לנפש (בדולרים)
8,246: 99,060
משטר
רפובליקה: רפובליקה קונפדרטיבית

יחסי אלבניה–שווייץ הם היחסים הדיפלומטיים הרשמיים שבין רפובליקת אלבניה לבין הקונפדרציה השווייצרית.
היסטוריה

שווייץ ואלבניה כוננו את יחסיהן הדיפלומטיים בשנת 1970. שווייץ פתחה שגרירות בטירנה, בירת אלבניה בשנת 1992. אלבניה מצידה מיוצגת בשווייץ באמצעות שגרירות בברן ושתי קונסוליות בלוגאנו ובציריך. מאז כינון היחסים הדיפלומטיים גדלה האינטראקציה בין שתי המדינות בהתמדה.
שווייצרים באלבניה

על פי הלשכה השווייצרית המרכזית לסטטיסטיקה, בסוף שנת 2018 התגוררו באלבניה שישים ושישה אזרחים שווייצרים.
נציגויות דיפלומטיות

שווייץ מיוצגת באלבניה בדרג השגרירות באמצעות שגרירות רשמית שהיא מחזיקה בטירנה, בירת המדינה.
אלבניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אלבניה מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים לוגאנו, וציריך.
כ"ג בחשוון

כ"ג בחשוון הוא היום העשרים ושלושה בחודש השני 
בשנה העברית, למניין החודשים מתשרי, והיום העשרים ושלושה בחודש השמיני 
למניין החודשים מניסן. כ"ג בחשוון לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
פרשת בר המצווה של ילד שנולד בכ"ג חשוון היא פרשת תולדות, אם בר המצוה חל בשנה המתחילה ביום חמישי, או פרשת חיי שרה אם בר המצווה חל בשנה המתחילה בימים שני, שלישי או שבת.
חגים ומועדים

יום טוב במגילת תענית על הרס הסורג שבנו היוונים בבית המקדש בימי גזירות אנטיוכוס, כחלק מטיהור המקדש במרד החשמונאים
אירועים היסטוריים

ה'תש"ג – הקרב באל-עלמיין מסתיים בניצחון של הצבא הבריטי על הוורמאכט
ה'תשכ"ב – דוד בן-גוריון מציג את ממשלתו השמינית (העשירית במנין הממשלות) בפני הכנסת
ה'תשס"ו – מעבר רפיח עובר לאחריות הרשות הפלסטינית בעקבות תוכנית ההתנתקות
נולדו

ה'תרי"א – ישראל דב פרומקין, מחלוצי העיתונות העברית בארץ ישראל (נפטר ב-ה'תרע"ד)
ה'תר"ע – עזריאל קרליבך, עורכו הראשון של העיתון ידיעות אחרונות ושל מעריב (נפטר ב-ה'תשט"ז)
ה'תשל"ו – קובי פרץ, זמר ישראלי
ה'תשל"ז – עידו רוזנבלום, שחקן, עיתונאי ובמאי ישראלי. המנחה של מונית הכסף
ה'תש"מ – יעקב שמעוני המכונה "סאבלימינל", זמר היפ-הופ ישראלי
נפטרו

ה'תקנ"ה – ר' שאול ברלין, רב בפרנקפורט דאודר ומשכיל בסתר, מו"ל שו"ת בשמים ראש שיוחס על ידיו לרא"ש אך כנראה זויף על ידו. (נולד בה'ת"ק).
ה'ש"ל – דונה גרציה נשיא, אשת עסקים, נדבנית ומדינאית מפורסמת. אנוסה שחזרה להיות יהודייה. (נולדה ב-יב בתמוז ה'ר"ע)
ה'תקפ"א – רבי רפאל יוסף חזן, הראשון לציון ומחבר הספר "חקרי לב" (נולד ב-ה'תק"א)
ה'תרס"ה – רבי אברהם חיים הורוביץ, האדמו"ר השלישי בשושלת לינסק (נולד ב-ה'תק"צ)
ה'תרע"ב – רבי יהוסף רוטנברג, מייסד חסידות קוסון (נולד ב-ה'תרי"ג)
ה'תר"צ – הרב משה מידנר-מישקין, מנהל רוחני בישיבת תורת חסד-סלונים בברנוביץ' (נולד ב-ה'תר"כ)
ה'תשס"ז – הרב צבי מרקוביץ, רב ואב בית דין ברמת גן, ראש ישיבת קרלין סטולין בירושלים וחבר מועצת גדולי התורה של דגל התורה
ה'תשע"ה – הרב יעקב כ"ץ, ראש ישיבת תומכי תמימים ליובאוויטש המרכזית בישראל בכפר חב"ד (נולד ב-ה'תרצ"א)
כ"ב בחשוון – כ"ד בחשוון
חשוון
הערות שוליים

↑  כ-31.9% מכלל השנים.
↑  כ-68.1% מכלל השנים.
ישראל דב פרומקין
כ"ג בסיוון

כ"ג בסיוון הוא היום העשרים ושלושה בחודש התשיעי 
בשנה העברית, למניין החודשים מתשרי, והיום העשרים ושלושה בחודש השלישי 
למניין החודשים מניסן. כ"ג בסיוון לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
חגים ואירועים

על פי מגילת תענית בתרא, ישנה ביום זה תענית צדיקים על ביטול הבאת הביכורים לירושלים בידי ירבעם בן נבט.
אירועים היסטוריים

על פי מגילת אסתר, ביום זה יצאה הודעה מלכותית חתומה בחותם המלך אחשוורוש הנותנת זכות ליהודים להתגונן מפני גזירת המן ולהינקם מאויביהם ביום שהיה מיועד להשמדת היהודים על פי הגזירה – י"ג באדר בשנה שלאחר מכן
ה'תרצ"ג – רצח חיים ארלוזורוב בתל אביב
ה'תשכ"ד – ישראל זוכה בגביע אסיה בכדורגל
ה'תשמ"א – הוקמה ההתנחלות מעלה עמוס שבגוש עציון
ה'תשנ"ט – הושבעה הכנסת החמש עשרה
נולדו

ה'תקע"ז – הרב יעקב שאול אלישר (יש"א ברכה), החכם באשי האחרון (נפטר בה'תרס"ו)
ה'תרמ"ז – אליה שמואל הרטום, חוקר המקרא (נפטר ב-ה'תרכ"ה)
ה'תש"ח – רבקה זהר, זמרת ישראלית
ה'תשי"ח – יואב בן-צור, חבר כנסת ממפלגת ש"ס
ה'תשל"ט – פיני בלילי, כדורגלן ישראלי
ה'תשמ"א – מיכל מוכתר, שחקנית, מדבבת וכוכבת ילדים ישראלית
נפטרו

ה'ש"א – רבי יעקב פולק, רב בקראקא שבפולין ואבי שיטת החילוקים (נולד ב-ה'ר"ל)
ה'תרכ"ו – רבי יהודה אסאד, אב"ד בדונה-סרדהלי שבסלובקיה ומחבר ספר התשובות יהודה יעלה (נולד ב-ה'תקנ"ד)
ה'תר"ם – הרב יהושע הלר, מגיד מישרים בגרודנא ובוילנא ומתלמידיו הראשונים של רבי ישראל מסלנט (נולד ב-ה'תקע"ד)
ה'תרצ"ג – חיים ארלוזורוב, מדינאי ופעיל ציוני (נרצח) (נולד ב-ה'תרנ"ט)
ה'תש"ח – מאיר טוביאנסקי, קצין צה"ל שהואשם על לא עוול בכפו, הורשע והוצא להורג (נולד ב-ה'תרס"ד)
ה'תשס"ג – הרב ישראל אריה זלמנוביץ, רב העיר עכו וזקן חסידי צאנז בישראל (נולד ב-ה'תרע"ז)
כ"ב בסיוון – כ"ד בסיוון
סיוון
הערות שוליים

↑  מגילת תענית, פרק אחרון; שולחן ערוך, אורח חיים, סימן תק"פ, סעיף ב'.
יחסי בורונדי – קוריאה הצפונית

| יחסי בורונדי – קוריאה הצפונית |
| --- | --- |
בורונדי: קוריאה הצפונית


בורונדי: קוריאה הצפונית
שטח (בקילומטר רבוע)
27,830: 120,538
אוכלוסייה
14,133,268: 26,517,006
תמ"ג (במיליוני דולרים)
2,642: 
תמ"ג לנפש (בדולרים)
187: 
משטר
רפובליקה: דיקטטורה, טוטליטריזם, משטר חד מפלגתי

יחסי בורונדי–קוריאה הצפונית הם היחסים בין הרפובליקה של בורונדי לבין הרפובליקה הדמוקרטית העממית של קוריאה בעבר ובהווה.
היסטוריה

שתי המדינות כוננו יחסים דיפלומטיים מלאים ב-11 במרץ 1967, שנה אחרי נפילת המונרכיה בבורונדי והדחת נטארה החמישי, מלך בורונדי. מישל מיקומברו (נשיא בורונדי), סוציאליסט אפריקאי ממוצא טוטסי, שתמך בסין, שמר בתחילה על קשר הדוק עם צפון קוריאה, אולם בשנת 1971 התגלתה חתירה כביכול נגד הממשל הצבאי של מיקומברו שתוכננה על ידי צפון קוריאנים, בשיתוף בני הנוער של מפלגת Union for National Progress) UNP) בבורונדי, שהתנגדה לשלטונו של מיקומברו. במשך כמה חודשים הוא סירב לקבל את כתב ההאמנה של השגריר הצפון קוריאני, ואיים לגרש את כל אזרחי קוריאה הצפונית שבבורונדי.
למרות זאת, צפון קוריאה סייעה למשטר הטוטסי במהלך ההתקוממות של בני שבט ההוטו שפרצה בשנת 1972, ואשר כתוצאה ממנה נהרגו למעלה מ-150 אלף בני אדם בני שבט ההוטו. יחד עם סין וצרפת העניקה קוריאה הצפונית תמיכה צבאית למשטר בבורונדי במהלך ההתקוממות. בשנים שלאחר מכן שוקמו היחסים בין שתי המדינות, ובשנת 1976 הבטיח מיקומברו תמיכה מלאה למדיניותו של קים איל-סונג, אולם הוא הודח באותה שנה. בסוף שנות ה-70, מהנדסים צפון קוריאנים הקימו ארמון נשיאותי ליורשו של מיקומברו, ז'אן-בטיסט בגאזה.
הנשיא הבא של בורונדי, פייר בויויה (ששלט בשנים 1987–1993 ו-2003-1996), תמך גם הוא בקוריאה הצפונית, ובין השאר הביע תמיכה בתוכניות קוריאה הצפונית להשגת איחוד קוריאני. בנוסף, הוא דיווח על כך שסיוע אפשרי מקוריאה הצפונית לבורונדי נשלח במהלך מלחמת קונגו השנייה.
בשנת 2011 טענה בורונדי כי רכשה נשק סיני פגום מצפון קוריאה באמצעות חברה אוקראינית, ובכך שברה את אמברגו הנשק שהוטל על קוריאה הצפונית על ידי האו"ם.
ייצוג דיפלומטי

לשתי המדינות אין ייצוג דיפלומטי זו בבירתה של זו.
יחסי בוסניה והרצגובינה – תאילנד

| יחסי בוסניה והרצגובינה – תאילנד |
| --- | --- |
בוסניה והרצגובינה: תאילנד


בוסניה והרצגובינה: תאילנד
שטח (בקילומטר רבוע)
51,197: 513,120
אוכלוסייה
3,158,147: 71,655,872
תמ"ג (במיליוני דולרים)
27,055: 514,945
תמ"ג לנפש (בדולרים)
8,567: 7,186

יחסי בוסניה והרצגובינה–תאילנד הם היחסים הדו-צדדיים שבין בוסניה והרצגובינה לבין ממלכת תאילנד. בוסניה והרצגובינה מיוצגת בתאילנד באמצעות השגרירות שלה בקואלה לומפור, ואילו תאילנד מיוצגת בבוסניה והרצגובינה באמצעות השגרירות שלה בבודפשט.
בעת כניסתו לתפקיד של שגריר בוסניה והרצגובינה בתאילנד, אמיר הדז'יקדוניץ' ציין את הצמיחה בתיירות בין שתי המדינות והביע את תקוותו להמשך שיפור היחסים בין המדינות, בעיקר במישור הכלכלי. כמו כן, הוא הזמין את מלך תאילנד ראמה העשירי לבקר בבוסניה והרצגובינה. בנוסף, השגריר נפגש עם שר החוץ של תאילנד.
סחר

בשנת 2018 הסתכם היקף הסחר בין המדינות ב-8 מיליון דולר. עיקר הסחורות שבוסניה והרצגובינה ייצאה לתאילנד כללו בשר ודגים; עיקר הסחורות שתאילנד ייצאה לבוסניה והרצגובינה היו אבץ.
יוזף צ'פסקי

| --- | --- |
יוזף צ'פסקי במדי צבא אנדרס, 1943
יוזף צ'פסקי במדי צבא אנדרס, 1943
 לידה:  3 באפריל 1896 פראג 
 פטירה:  12 בינואר 1993 (בגיל 96) Le Mesnil-le-Roi, צרפת 
 שם לידה:  Józef Maria Franciszek Hutten-Czapski 
 מקום קבורה:  Le Mesnil-le-Roi 
 מקום לימודים:  אוניברסיטת סנקט פטרבורג  אקדמיית יאן מטייקו לאמנות יפה  School of Fine Arts in Warsaw  האקדמיה לאמנויות היפות, ורשה 
 פרסים והוקרה:  צלב מונטה קאסינו  עשור להשבת עצמאות פולין  מדליית המלחמה 1918–1921  Army Medal for War 1939-45  מפקד במסדר פולוניה רסטיטוטה  צלב הכסף של וירטוטי מיליטארי  מפקד עם כוכב של מסדר פולוניה רסטיטוטה  Jan Cybis Award 
 
יוזף צ'פסקי (פולנית: Józef Czapski‏; 3 באפריל 1896 – 12 בינואר 1993) היה אמן, סופר ומבקר פולני, וכן קצין של הצבא הפולני. כצייר, הוא בלט בזכות חברותו בתנועת קפיסט, שהושפעה מאוד מסזאן. הוא היה שבוי מלחמה על ידי הסובייטים והיה בין הקצינים המעטים ששרדו את הטבח בקאטין בשנת 1940. לאחר מלחמת העולם השנייה, הוא נשאר בגלות בצרפת, שם היה בין מייסדי כתב עת "קולטורה" אחד מכתבי העת התרבותיים הפולניים המשפיעים ביותר במאה ה -20.
ביוגרפיה

יוזף צ'פסקי, נולד ב -3 באפריל 1896 בפראג, למשפחת אצולה. צ'פסקי בילה את מרבית ילדותו באחוזת משפחתו בפשיולוקי ליד מינסק. בשנת 1915 סיים את לימודיו בגימנסיה בסנט פטרסבורג. צ'פסקי סיים את לימודיו בפקולטה למשפטים באוניברסיטת סנקט פטרבורג, ובשנת 1917 הצטרף והתפטר מאוחר יותר מגדוד פרשים פולני שהוקם ברוסיה כחלק מהחייל הפולני הראשון. בעקבות המהפכה הרוסית של 1917 עבר לפולין שזה עתה התחדשה, ובשנת 1918 נכנס לאקדמיה לאמנויות יפות בוורשה. שם החל את לימודיו בכיתתו של סטניסלב לנץ.  עם זאת, כבר בשנת 1920 הוא עזב את האקדמיה והתנדב לצבא הפולני.
מלחמת פולין-ברית המועצות

צ'פסקי היה פציפיסט נלהב, וביקש כל שירות צבאי שלא יהיה כרוך במאבק פעיל. בקשתו התקבלה והוא נשלח לרוסיה במשימה למצוא את מקום הימצאם של קציני הגדוד לשעבר של צ'פסקי, שנפלו בשבי הבולשביקים במהלך מלחמת האזרחים ברוסיה. הוא הגיע לסנקט פטרבורג, שם פגש בין היתר את דמיטרי פילוסופוב, זינאידה גיפיוס, אלכסיי רמיזוב ודמיטרי מרז'קובסקי, שלימים הפך לחברו הטוב. משימתו הסתיימה כשגילה שהקצינים הוצאו להורג על ידי הבולשביקים. בהשפעת מרז'קובסקי ויתר צ'פסקי על האידיאלים הפציפיסטיים שלו, ועם שובו לפולין הצטרף לשורות הצבא הפולני ולחם כמש"ק בצוות אחת הרכבות המשוריינות בחזיתות המלחמה הפולנית-סובייטית. על פעילותו הוענק לו העיטור הצבאי הפולני הגבוה ביותר.
פריז ומלחמת העולם השנייה

בשנת 1921 החל צ'פסקי ללמוד באקדמיה לאמנויות יפות בקרקוב, שם לימדו אותו וויצ'יץ' וייס ויוזף פאנקייביץ'. כשהתרחק מהמסורת הקלאסית, הוא עבר לפריז בשנת 1924, שם סייע בפיתוח קבוצת פריסקי (תנועת 'קפיסט'). צ'פסקי החל לערוך תערוכות מעבודותיו, אך בעידודו של לודוויק הרינג עבר יותר ויותר להיות מבקר, וכתב מאמרים על אמנות, ספרות ופילוסופיה. הוא חזר לפולין בשנת 1932, והתגייס מחדש בשנת 1939. לאחר מכן הוא נלכד על ידי הרוסים והוחזק בבית כלא ובמחנות עבודה; הוא היה אחד מבין 395 ניצולים מיותר מ-20,000 נרצחים בטבח יער קאטין ומעשי טבח דומים.
לאחר פלישת גרמניה לרוסיה בשנת 1941 וחתימת הסכם סיקורסקי-מייסקי, הצטרף צ'פסקי לחיל הפולני השני בפיקודו של הגנרל אנדרס. בין השנים 1941 - 1942 הוטל על צ'פסקי לחקור את היעלמותם של הפולנים שהיו בשבי הרוסים ונטבחו לאחר מכן. הוא מעולם לא קיבל תשובות מספקות לגבי גורלם של גברים אלה, אך כתב על חוויותיו בשני ספרים, ב־1944 ו- 1949. באותה תקופה פגש צ'פסקי גם את אלכסיי טולסטוי ואנה אחמטובה, שלדבריו הקדישה לו את אחד משיריה.
לאחר שאנדרס עבר עם צבאו דרך המסדרון הפרסי, ובבגדאד צ'פסקי התחיל לכתוב בעיתוני הצבא הפולני אורז'אל ביאלי ('הנשר הלבן') וקורייר פולסקי ('שליח פולני').
גלות

צ'פסקי סיים את המלחמה ברומא ועבר לצרפת בשנת 1946. יחד עם מריה צ'פסקה, גוסטב הרלינג-גרודז'ינסקי וג'רזי גיידרויק, הקים את "אינסטיטוט ליטרצקי" (המכון הספרותי) במייסונס-לפיט, שם התגורר עד מותו. הוא כתב למגזין הספרותי של המהגרים הפולנים "קולטורה". הוא פרסם גם בעיתונות הצרפתית הארצית הראשית, כמו לה פיגארו.
ציוריו הוצגו בצרפת, שווייץ, בריטניה, ברזיל ובלגיה. עבודותיו כמעט ולא היו נגישות בפולין - לאחר אוקטובר הפולני (1956) הוא הציג תערוכות ב -1957 במוזיאון הלאומי בפוזנן ובחברה לידידות לאמנויות בקרקוב, אך התערוכה הבאה נערכה רק בשנת 1986 בורשה.
הרפובליקה הפולנית צנזרה מידע על צ'פסקי ושמו נכלל ברשימות של סופרים שנאסר לחלוטין לפרסום. עבודותיו הספרותיות והאמנותיות זכו לפופולריות בפולין רק לאחר שנת 1989.
לצ'פסקי הוענק צלב הכסף של מסדר וירטוטי מיליטארי (1918–1920) וצלב המפקד של מסדר פולוניה רסטיטוטה (1990).
חיים פרטיים

צ'פסקי היה קתולי אדוק, ואמונתו השפיעה על עבודותיו ועל הפילוסופיה האישית שלו, אך גם על מאבקיו במיניות. בשנים 1924–1926 הוא נכנס למערכת יחסים עם המשורר סרגיי נבוקוב, אחיו הצעיר של ולדימיר נבוקוב. הפרשה הסתיימה עם עזיבתו של צ'פסקי ללונדון, כדי להתרפא מקדחת הטיפוס. בשובו לפולין פגש צ'פסקי את הסופר לודוויק הרינג. הצמד התגורר יחד כמה שנים ביוזפוב, אף שהופרדו בזמן מלחמת העולם השנייה והגלות של צ'פסקי בצרפת לאחר מכן, הם שמרו על האהבה ושמרו על החברות במשך שנים על ידי החלפת מכתבים.
צ'פסקי נפטר ב -12 בינואר 1993, ושלושה ימים לאחר מכן נקבר בבית קברות בלה מסניל-לה-רועי, לצד אחותו מריה, שנפטרה בשנת 1981.
ספריו באנגלית

הספר "הארץ הבלתי אנושית" שפורסם בפולנית ב-1949, היא היצירה הראשונה של צ'פסקי שתורגמה לאנגלית ופורסמה בלונדון בשנת 1951. מכיוון שזהו היה מסמך ממקור ראשון של המשא והמתן עם הסובייטים על הקצינים הפולנים הנעדרים. הוא הפך למסמך חשוב לתיעוד אשמת הרוסים על הטבח. בתקופה שלאחר המלחמה צ'פסקי היה גם בין עדי הראייה למצבם של אסירים פולנים בשבי הסובייטי והעיד בעניין זה בפני קונגרס ארצות הברית.
הספר השני - "הזמן האבוד -הרצאות על פרוסט" במחנה כלא סובייטי, תורגם לאנגלית בשנת 2018.
הערות שוליים

1 2  Zwoje (The Scrolls) 3 (36), 2003, web.archive.org, ‏2012-03-06
↑  Józef Czapski - Full Resource Library of Art and Artists from Poland - Culture.pl - Culture.pl, web.archive.org, ‏2013-10-21
↑  Józef Czapski (1987). The inhuman land. Daniel Halévy, Edward Crankshaw, Gerard Hopkins. London: Polish Cultural Foundation. p. 356
↑  Czapski, Józef (2018). Lost time : lectures on Proust in a Soviet prison camp. Karpeles, Eric. New York, NY
| --- | --- |
בקרת זהויות :  NLI: 987007272658205171  PLWABN: 9810599620505606  BIBSYS: 7043728  BNE: XX904325  BnF: cb118983636 (data)  CiNii: DA02689487  GND: 118999427  ICCU: CFIV140830  ISNI: 0000 0000 8407 1746  LCCN: n82210916  LNB: 000290374  NDL: 001284046  NKC: jn20030214008  NLA: 36051869  NLG: 285700  NSK: 000550099  NTA: 070418934  RERO: 02-A000045699  RKD: 19522  SELIBR: 182676  SNAC: w64f2b1w  SUDOC: 026808129  Trove: 1202448  ULAN: 500082145  VcBA: 495/183458  VIAF: 109898300   WorldCat (עם VIAF): 109898300
כ"ג בכסלו

כ"ג בכסלו הוא היום העשרים ושלושה בחודש השלישי 
בשנה העברית, למניין החודשים מתשרי, והיום העשרים ושלושה בחודש התשיעי 
למניין החודשים מניסן.
פרשת בר המצווה של ילד שנולד בכ"ג כסלו היא פרשת מקץ, אם בר המצוה חל בשנה המתחילה ביום חמישי, או פרשת וישב אם בר המצווה חל בשנה המתחילה בימים שלישי, שני או שבת.
חגים ומועדים

יום המורה בישראל
אירועים היסטוריים

ה'ק"י – אנטישמיות בימי המוות השחור: בנירנברג נערכו פרעות בקהילה היהודית. כ-600 יהודים נרצחו, והיתר גורשו מן העיר.
ה'תשס"ג – 13 איש בהם 3 ישראלים נהרגים בפיגוע במלון במומבסה. במקביל, מנסים מחבלים של ארגון אל-קאעידה ליירט מטוס של ארקיע שהמריא מנמל התעופה של העיר בדרכו לתל אביב.
נולדו

ה'תרפ"ג – איסר לובוצקי, מפעילי המחתרת של גטו וילנה, פרטיזן, לוחם ומפקד באצ"ל, היועץ המשפטי הראשון של הליכוד (נפטר ה'תשס"ט).
ה'תרצ"א – נתן זך, משורר ופזמונאי ישראלי.
ה'תשל"א – דב אלבוים, סופר, עורך, עיתונאי, מנחה טלוויזיה ומרצה לפילוסופיה יהודית.
נפטרו

ה'תקצ"ה – דוד פרידלנדר, מאנשי תנועת ההשכלה היהודית, ממבשרי היהדות הרפורמית וממנהיגי הקהילה היהודית בברלין (נולד ב-1750).
ה'תרצ"ט – הרב אריה לייב הכהן פופקא, בנו הבכור ויד ימינו של החפץ חיים.
ה'תש"ג – רבי אלימלך לאווי (הראשון) מחסידות טאש (נולד ב-ה'תרכ"ה).
ה'תשע"ד – ברכה קאפח, אשת חסד, יזמית, פעילה חברתית ואשת הרב יוסף קאפח. כלת פרס ישראל לשנת 1999.
כ"ב בכסלו – כ"ד בכסלו
כסלו
הערות שוליים

↑  כ-31.9% מכלל השנים.
↑  כ-68.1% מכלל השנים.
כיסוי קוד

בהנדסת תוכנה, כיסוי קוד (באנגלית: Code coverage) הוא מדד (באחוזים) המעיד עד כמה מקיפות בדיקות התוכנה את קוד התוכנה. ישנם מדדים שונים לקביעת כיסוי הקוד על פי קריטריון מוגדר כלשהו.
המדדים משמשים לקביעת איכות עומק של תהליך הבדיקה של התוכנה, כשהשאיפה היא להגיע ל-100% כיסוי: כל שורת קוד תהיה מכוסה בבדיקות, לפי קריטריון הכיסוי הנבחר. בתוכנות שהן יותר מבסיסיות יעד זה קשה מאוד להשגה בגלל בעיית התפוצצות מצבים בתוכנה.
מדדים עיקריים

מדדים עיקריים בשימוש תעשיית התוכנה:
כיסוי משפטים (Statements Coverage) - אחוז משפטי התוכנית (פקודות קוד המקור), שהורצו במהלך הבדיקה.
כיסוי מסלולים (Path Coverage) - אחוז מסלולי הבקרה, שהורצו במהלך הבדיקה.
כיסוי תתי-שגרות (Function Coverage) - אחוז תתי-השגרות בתוכנית, שהופעלו במהלך הבדיקה.
כיסוי הסתעפויות (Branching Coverage) - אחוז ההסתעפויות (נקודות פיצול), שכוסו במהלך הבדיקה.
כיסוי תנאים (Condition Coverage) - אחוז משפטי התנאי, שכוסו במהלך הבדיקה.
כיסוי כניסות ויציאות (Entry/Exit Coverage) - אחוז נקודות כניסה ויציאה בתתי-שגרות, שכוסו במהלך הבדיקה.
כיסוי לולאות (Loop Coverage) - אחוז הלולאות, שכוסו במהלך הבדיקות, כך שכל לולאה הורצה 0, 1 או כמה פעמים.
כיפת התגליות

| --- | --- |

הסקיילון וכיפת התגליות. שני המבנים הפכו לסמל של פסטיבל בריטניה
 מידע כללי
 סוג:  אולם תצוגה 
 מיקום:  למבת' 
 מדינה:  הממלכה המאוחדת 
 הקמה ובנייה
 תקופת הבנייה:  ?–1951
 תאריך פתיחה רשמי:  1951 
 אדריכל:  ראלף טאבס 
 מידות
 גובה:  28 מ' 
 קואורדינטות:  51°30′13″N 0°07′06″W﻿ / ﻿51.5037°N 0.1183°W﻿ / 51.5037; -0.1183
  (למפת לונדון מוגדלת) קנט סארי ברקשייר בקינגהאם הרטפורדשייר אסקסכיפת התגליות(למפת לונדון רגילה) קנט סארי בר. בקי. הרטפורדשייר אסקסכיפת התגליות(למפת למבת' רגילה) כיפת התגליות(למפת למבת' מוגדלת) כיפת התגליות
 
כיפת התגליות (באנגלית: Dome of Discovery) הייתה מבנה בצורת כיפה ששימש כמבנה המרכזי של פסטיבל בריטניה. המבנה הוקם לצורך הפסטיבל בשנת 1951 ונהרס בתום הפסטיבל.
המבנה

המבנה תוכנן על ידי האדריכל ראלף טאבס ומוקם באזור סאות' בנק על הגדה הדרומית של נהר התמזה. סייעו בהקמת המבנה ד"ר אולג קרנסקי וגילברט רוברטס (אשר לימים קיבל תואר אבירות) מחברת ההנדסה פרימן פוקס ושות' (Freeman Fox and Partners).
קוטרה של הכיפה היה 111 מטרים, וגובהה 28 מטרים. בעת בנייתה הייתה הכיפה הגדולה בעולם. המבנה הוקם מבטון ואלומיניום בסגנון מודרניסטי. במבנה הוצגו מרבית התערוכות והמוצגים של הפסטיבל על פני מספר מפלסים. התמה המרכזית של מוצגי המבנה הייתה תמות של תגליות, והמוצגים הוצגו לפי נושאים: עולם החי, הקטבים, הים, כדור הארץ, פיזיקה, האדמה, השמים והחלל החיצון.
בסמוך למבנה עמד מגדל הסקיילון, והכיפה והסקיילון יחד הפכו לסמלי פסטיבל בריטניה ולמעשה הפכו את הסגנון המודרני לסגנון פופולרי בבריטניה, אף שלא היה נפוץ קודם למלחמת העולם השנייה.
בתום התערוכה נהרסה הכיפה וחלקיה נמכרו לשימוש חוזר.
באתר בו עמד מבנה הכיפה הוקמו גני היובל, ושם עומד כיום הלונדון איי.
ראו גם

סקיילון
כיפת המילניום
יחסי בוסניה והרצגובינה – שוודיה

| יחסי בוסניה והרצגובינה – שוודיה |
| --- | --- |
בוסניה והרצגובינה: שוודיה


בוסניה והרצגובינה: שוודיה
שטח (בקילומטר רבוע)
51,197: 450,295
אוכלוסייה
3,158,147: 10,619,488
תמ"ג (במיליוני דולרים)
27,055: 593,268
תמ"ג לנפש (בדולרים)
8,567: 55,866
משטר
רפובליקה פדרלית: מונרכיה חוקתית

יחסי בוסניה והרצגובינה–שוודיה הם יחסי החוץ בין בוסניה והרצגובינה לבין שוודיה. לבוסניה והרצגובינה יש שגרירות בסטוקהולם אשר הוקמה ב-1993, ולשוודיה יש שגרירות בסרייבו אשר הוקמה ב-1995, עם סיום מלחמת בוסניה. על פי הצהרת שגרירות שוודיה במדינה, המטרה הראשונית בהקמתה הייתה שיקום בוסניה והרצגובינה לאחר המלחמה, אך השתנתה בחלוף הזמן לעזרה למדינה בהצטרפות לאיחוד האירופי, ובהתאקלמות בו.
במהלך מלחמת בוסניה, שלחה שוודיה את גדודי בוסניה ככוחות שמירת שלום, בין היתר עקב חברותה בנאט"ו, וכן במסגרת כוחות שמירת השלום של האו"ם. שוודיה שלחה לוחמים לכוח האכיפה ולכוח הייצוב שפעלו במלחמה. שישה חיילים שוודים נהרגו בזמן המלחמה בתאונות, בשישה מקרים שונים. בנוסף, תמכה שוודיה בלחימה גם על ידי קליטת פליטים מהמלחמה במדינה. על פי הערכות, בין אפריל 1992 ועד נובמבר 1995 הגיעו מ-48,000 ועד 60,000 בוסנים לשוודיה, רבים מהם קיבלו תושבות קבע. אולם, מ-21 ביוני 1993 חויבו בוסנים להציג אשרת כניסה למדינה. נכון ל-2016 חיים 58,181 בוסנים בשוודיה, כמה מהם מפורסמים במיוחד כמו זלאטן איברהימוביץ' וברנימיר הרגוטה.
גלריה

שגרירות בוסניה והרצגובינה בסטוקהולם בשלג
שגרירות בוסניה והרצגובינה
שגרירות שוודיה בסרייבו
כריסטיאן גודינו

| --- | --- |

 לידה:  5 באפריל 1939 ניי-סיר-סן, צרפת 
 פטירה:  9 במאי 2018 (בגיל 79) קלמאר, צרפת 
 שם לידה:  Christian René Gaston Goudineau 
 ענף מדעי:  ארכאולוגיה, archaeological monument, Bodendenkmal, חפירה ארכאולוגית, ממצא ארכאולוגי 
 מקום לימודים:  אקול נורמל סופרייר (1959, 1962)  אוניברסיטת פנתאון-סורבון (1975) 
 מוסדות:  קולז' דה פראנס (1984–2010)  אוניברסיטת פרובאנס (1975–1984)  המרכז הלאומי למחקר מדעי 
 תלמידי דוקטורט:  Jean-Pierre Brun, Michel Py, Alain Rebourg 
 פרסים והוקרה:  קצין בלגיון הכבוד (1998) 
 
כריסטיאן גודינו (Christian Goudineau; נולד ב-5 באפריל 1939 - 9 במאי 2018) הוא ארכאולוג והיסטוריון צרפתי, המתמחה בחקר הגאלים. פרופסור של כבוד בקולז' דה פראנס.
בין השנים 1965 ל-1968 למד בבית הספר הצרפתי ברומא (École française de Rome). בשנת 1968 מונה לעוזר הוראה ואחר כך נהיה פרופסור באוניברסיטת פרובאנס. בשנת 1984 נבחר כפרופסור בקולז' דה פראנס ועזב את משרתו באוניברסיטת פרובאנס.
בין השנים 1985 ל-1994 שימש כמנהל יחיד המחקר אודות הגאלים ב-CNRS, ובין השנים 1992 עד ל-1995, שימש כראש הוועדה לארכאולוגיה ב-CNRS. בשנת 1998 מונה לחבר בלגיון הכבוד הצרפתי.
יחסי בורונדי – הממלכה המאוחדת

| יחסי בורונדי – הממלכה המאוחדת |
| --- | --- |
בורונדי: הממלכה המאוחדת


בורונדי: הממלכה המאוחדת
שטח (בקילומטר רבוע)
27,830: 243,610
אוכלוסייה
14,133,268: 69,242,094
תמ"ג (במיליוני דולרים)
2,642: 3,340,032
תמ"ג לנפש (בדולרים)
187: 48,237
משטר
רפובליקה: מונרכיה חוקתית

דגלי אוגנדה, מלזיה ובורונדי מתנוססים מעל המבנה בלונדון בו שוכנות הנציגויות הדיפלומטיות של המדינות.
יחסי בורונדי–הממלכה המאוחדת הם היחסים הדיפלומטיים שבין הרפובליקה של בורונדי לבין הממלכה המאוחדת של בריטניה הגדולה וצפון אירלנד.
סקירה כללית

בריטניה כוננה יחסים דיפלומטיים עם בורונדי בשנת 1962, זמן קצר לאחר שהיא זכתה בעצמאותה מבלגיה.
נציגויות דיפלומטיות

בורונדי מחזיקה בבריטניה שגרירות בלונדון.
בריטניה מחזיקה נציגות דיפלומטית בבוג'ומבורה הכפוף לשגרירותה בקיגאלי, רואנדה.
כריסטיאן גונזאלס

כריסטיאן מריו גונזאלס איידינוביץ' (בספרדית: Cristian Mario González Aidinovich; נולד ב-19 בדצמבר 1976) הוא כדורגלן עבר אורוגוואי ששיחק בעמדת הבלם והמגן הימני.
גונזאלס שיחק במהלך הקריירה שלו במספר קבוצות באורוגוואי, ביניהן ליברפול ופניארול, ובשנת 2005 הגיע לישראל וחתם במכבי תל אביב. לאחר עונה אחת עבר למועדון ספורט אשדוד, במדיה שיחק שתי קדנציות עד שנת 2010, אז עבר לבית"ר ירושלים.
בשנת 2011 חזר לאורוגוואי, וחתם בקבוצת ריבר פלייט מונטווידאו.